《张士先双桂堂》
元代·成廷圭

淮南丛桂天下无，张侯堂前生两株。清阴尝栖白顾兔，樛枝并立青珊瑚。

侯也生儿有如此，丹凤之雏骥之子。素衣老仙天上来，捣熟玄霜先赠尔。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。